Betty Elfving
Betty Gustafva Lovisa Elfving (16. maaliskuuta 1837 Pori – 29. lokakuuta 1923 Turku), kirjailijanimeltään Aura, oli suomalainen romaanikirjailija. Hänet tunnetaan historiallisista romaaneista, jotka saavuttivat aikoinaan suosiota erityisesti nuorten keskuudessa.
Llewellyn Jewitt
Llewellyn Jewitt syntyi Yorkshiren Kimberworthissä lähellä Rotherhamia Arthur ja Martha Jewittin 17-lapsisen perheen nuorimpana. Perhe asui myöhemmin Derbyshiressä, missä hänen kartanpiirtäjä-isänsä opetti häntä. Llewellyn Jewitt oppi nuorena puupiirrosten tekemisen taidon. Hän muutti Lontooseen vuonna 1835 ja alkoi piirtää ja kaivertaa kuvituksia lehtiin ja kirjoihin. Jewittin kuvituksia ilmestyi sellaisissa lehdissä kuin Pictorial Times, Illustrated London News, ja Punch. Vuosina 1849–1853 hän oli Plymouthin kirjastonhoitaja. Vuonna 1853 hän muutti Derbyyn ja perusti siellä Derby Telegraph -nimisen lehden, joka ilmestyi aluksi kuukausittain, myöhemmin viikoittain. Vuonna 1857 Jewittistä tuli Derbyn tiede- ja museoseuran sihteeri, joka piti Derbyn kaupunginmuseota avoinna lauantaisin. Hänestä tuli myöhemmin museon kuraattori ja Derbyshiren Arkeologisen seuran varapuheenjohtaja. Vuonna 1860 alkoi ilmestyä arkeologiaa ja historiaa käsittelevä lehti, Reliquary, jonka päätoimittaja Jewitt oli 25 vuotta. Hän kirjoitti siihen lukuisia artikkeleita myös itse.